Fabien Alain Barthez (L'Avelhanet, França, 28 de juny de 1971) és un porter de futbol actualment retirat. Amb 1,80 m d'alçada i uns grans reflexos felins, dotat d'una gran personalitat, Barthez fou un dels porters més destacats de la seva generació que jugà en equips com l'Olympique de Marsella, l'AS Mónaco o el Manchester United, així com a la selecció de futbol de França campiona de la Copa del Món de Futbol de 1998 i del Campionat d'Europa de futbol 2000.